גבריאל יוניון

גבריאל מוניק יוניון ווייד (באנגלית: Gabrielle Monique Union Wade; נולדה ב-29 באוקטובר 1972) היא שחקנית, אקטיביסטית וסופרת אמריקאית. גבריאל יוניון נולדה בעיר אומהה שבמדינת נברסקה שבארצות הברית. היא בתם של תרזה - מנהלת חברת טלפונים, וסילבסטר - איש צבא. היא גדלה כקתולית. לפי דבריה של יוניון, אמה הייתה לוקחת אותה למצעדי גאווה לאחר שמשפחתה עברה למדינת קליפורניה על מנת ללמד אותה "תפיסת עולם". הוריה התגרשו לאחר שלושים שנות נישואין. יוניון אמרה כי "הם טיפלו בגירושיהם ובמעברנו לאחר מכן למשפחה מורכבת בחן ובכבוד." בשנת 1991, כשהייתה בת 19, יוניון הותקפה ונאנסה כששהתה במקום עבודתה בחנות נעליים על ידי שודד. יוניון הצהירה כי היא לא הייתה שורדת את ההתקפה אלמלא התובנות מצפייה בתוכנית האירוח של אופרה ווינפרי. בהמשך היא תבעה בהצלחה את חנות הנעליים בגין רשלנות וטענה כי החנות לא הצליחה להזהיר את העובדים מפני התוקף, שזוהה בעת מעשה בחנות אחרת של הרשת לפני המקרה. ליוניון יש תואר ראשון בסוציולוגיה מאוניברסיטת קליפורניה בלוס אנג'לס. יוניון החלה את קריירת המשחק שלה עם תפקידים מינוריים. האודישן הראשון שלה היה לסדרת הטלוויזיה "הצלצול הגואל". בשנת 1997, הופיעה יוניון בפרק בעונה השישית של "מסע בין כוכבים: חלל עמוק 9". היא הופיעה גם "[[תתאומים (סרט)אומות]]" בתפקיד ונסה, ב"סמארט גאי" בתפקיד דניז, ובחמישה פרקים של "הרקיע השביעי" בתפקיד קישה המילטון. היא הופיעה גם בפרק של "חברים". תפקידים קודמים אחרים כללו סרטי נוער כמו "10 דברים שאני הכי שונאת אצלך" ו"יש לה את זה". יוניון הופיעה בסרט "מכדררים סיפור אהבה" בשנת 2000. באותה השנה ביצעה את תפקידה של אייסיס בסרט מעודדות צמודות, אשר בעקבותיו צברה פופולריות. לאחר מכן לוהקה בדרמה הרפואית "עיר המלאכים" של רשת הטלוויזיה CBS. יוניון הופיעה בסרט "האחים" בשנת 2001. בשנת 2003 הופיעה בתפקיד הראשי בסרט "Deliver Us from Eva". באותה השנה הופיעה בסרט "בחורים רעים 2", שגרף מעל ל-250 מיליון דולר ברחבי העולם. שנה לאחר מכן הופיעה בסרטים "יצירת האלוהים" ו"לשבור את כל החוקים". בשנת 2005 הופיעה בסרט "ניאו נד", בו גילמה אישה אפרו אמריקאי שהוזה כי היא אדולף היטלר. היא כיכבה באותה השנה בסרט "The Honeymooners". כמו כן, כיכבה בסדאת הטלוויזיה "Night Stalker" של רשת ABC. בשנת 2006 כיכבה בווידאו קליפ של באסטה ריימס לשיר "I Love My Bitch". בשנת 2007 כיכבה בסרטו של טיילר פרי, "הילדות הקטנות של אבא". בשנת 2007 הופיעה בסרט חג המולד, "החופשה המושלמת". בשנת 2008 הופיעה בשלושה פרקים בסדרה בטי". בנוסף, הופיעה בווידאו ליפ של הזמר ני-יו לשיר "Miss Independent". באותה השנה הופיעה בסרטים "קאדילק רקורדס" ו"לפגוש את דייב". בשנת 2009 הופיעה בסדרות "חף מפשע" ו"פלאש פורוורד". בשנים 2010 ו-2011 הופיעה בפרקים של "נשות קבע" ו-"NTSF:it:SUV". ב-2010 הצטרפה יוניון לקומדיה הרומנטית המבוססת של ספרו של סטיב הארווי, "לחשוב כמו גבר". בשנת 2013, היא החלה לככב בסדרת הרשת "Being Mary Jane". יוניון חזרה על תפקידה בסרט "לחשוב כמו גבר 2" בשנת 2014. היא הופיעה בסרט "טופ פייב" לצידו של כריס רוק. בשנת 2015 החלה לדבב את דמותה של נלה בסדרת האנימציה "משמר האריות". בשנת 2016 גילמה יוניון קורבן אונס בתקופת העבדות בארצות הברית בסרט "הולדתה של אומה". בשנת 2017 השיקה יוניון את "Flawless", קו מוצרי טיפוח לשיער. בשנת 2019 החלה לככב לצד ג'סיקה אלבה בסדרה "הטובות למשטרת אל איי". בנוסף, הייתה יוניון שופטת בעונה ה-14 של "America's Got Talent", אך לא המשיכה לעונה נוספת, לכאורה בגלל שהתבטאה נגד גזענות בסביבת העבודה. במאי 2020 הגישה תביעת אפליה נגד מפיקי התכנית. באפריל 2017 הודיעה יוניון על ספרה הראשון, ספר זיכרונות, שכותרתו היא "We're Going to Need More Wine" (בעברית: "אנחנו נצטרך עוד יין"). הספר ראה אור בהוצאת הרפר קולינס ב-17 באוקטובר 2017. במאי 2020 הוציאה יוניון את ספר הילדים הראשון שלה, "Welcome to the Party" (בעברית: "ברוך הבא למסיבה"), בהשראת בתה. יוניון היא פרזנטורית של חברת ניוטרוג'ינה, איתם החלה לעבוד בשנת 2004. בנובמבר 2014 פורסם כי יוניון הפכה לפרזנטורית של חברת הלק "SensatioNail". בשנת 2010, יוניון השיקה את "Love & Blessings", קו בגדים לנשים במידות גדולות. במרץ 2014 יוניון הוציאה את היין הראשון שלה, "Vanilla Puddin'". יוניון תומכת בניצולי תקיפה והביעה את תמיכתה בג'אדה, נערה מטקסס שהותקפה מינית לאחר שהתעלפה במהלך מסיבה; הפגיעה המינית שלה צולמה ופורסמה ברשת, והייתה ללעג לאחרים ברשתות החברתיות. יוניון גם דיברה על החשיבות של טיפול פסיכולוגי והחשיבות של נגישות לטיפול במסגרת המשפחה ומקום העבודה. יוניון מתבטאת גם כנגד פשעי שנאה, אלימות ואלימות משטרתית כלפי אנשים של צבע, במיוחד אפרו-אמריקאים. בשנת 2008 תמכה יוניון בברק אובמה בקמפיין הנשיאותי שלו. היא מונתה על ידי הנשיא אובמה לעבוד עם הוועדה המייעצת הלאומית לאלימות נגד נשים. בשנת 2012 השתתפה יוניון ביוזמת "Greater Together" של הקמפיין של אובמה כחלק ממסע הבחירות שלו. יוניון קראה למועמד הרפובליקני לנשיאות מיט רומני להוציא לאור את החזרי המס שלו ואת תעודת הלידה שלו, וציינה כי אביו, ג'ורג' רומני, הוציא לאור את החזרי המס שלו כשהיה מועמד לנשיאות. יוניון פגשה את שחקן ה-NFL, כריס הווארד, במסיבה בשנת 1999. הם התחתנו ב-5 במאי 2001 ונפרדו באוקטובר 2005. הליך הגירושים תם בשנת 2006. בשנת 2008 יוניון החלה לצאת עם שחקן ה-NBA, דוויין ווייד. הם התחתנו ב-30 באוגוסט 2014 במיאמי, פלורידה, והיא הפכה לאם חורגת לשלושת ילדיו. יוניון הצהירה בראיון לפני הנישואין כי היא וווייד יחתמו על הסכם טרום-נישואים לשמירה על נכסיהם האישיים. בשנת 2018 הם הביאו לעולם את בתם, שנולדה באמצעות פונדקאית. מדיה וקבצים בנושא גבריאל יוניון בוויקישיתוף גבריאל יוניון, ברשת החברתית פייסבוק גבריאל יוניון, ברשת החברתית אקס (טוויטר) גבריאל יוניון, ברשת החברתית אינסטגרם גבריאל יוניון, במסד הנתונים הקולנועיים IMDb (באנגלית) גבריאל יוניון, באתר AllMovie (באנגלית) גבריאל יוניון, באתר Rotten Tomatoes (באנגלית) גבריאל יוניון, באתר Metacritic (באנגלית) גבריאל יוניון, במסד הנתונים הקולנועיים KinoPoisk (ברוסית) "Gabrielle Union - The "Good Deeds" Interview". Aalbc.com. Johnson, Zach (9 באפריל 2012). "Gabrielle Union: I Didn't Break Up Dwyane Wade's Marriage". Us Weekly. נבדק ב-21 בדצמבר 2013. {{cite news}}: (עזרה) "Dwyane Wade's Wants Book to Inspire". ESPN Wisconsin. 11 בספטמבר 2012. אורכב מ-המקור ב-3 בדצמבר 2013. נבדק ב-1 בדצמבר 2013. {{cite web}}: (עזרה) Melas, Chloe (18 במרץ 2010). "Gabrielle Union: 'I Spent So Much Of My Marriage Upset'". Hollywood Life. {{cite news}}: (עזרה) "Gabrielle Union: Dwyane Wade Banned Me From Courtside Seats At Miami Heat Games". The Huffington Post. 23 באפריל 2013. נבדק ב-4 במאי 2013. {{cite news}}: (עזרה) Diaz, Evelyn (12 בספטמבר 2014). "Dwyane Wade, Gabrielle Union Honeymoon in Maldives, Tanzania". BET. {{cite news}}: (עזרה) "'Our miracle': Dwyane Wade, Gabrielle Union-Wade have a baby". Fox6now.com. 8 בנובמבר 2018. {{cite web}}: (עזרה) Dreyer, Lindsay (6 בינואר 2014). "Gabrielle Union Looks Back on Her First Marriage: "I Was All About Getting the Ring"". Wetpaint. {{cite news}}: (עזרה) Bleier, Evan (11 בפברואר 2014). "Gabrielle Union tells Arsenio Hall she demanded Dwyane Wade sign a prenup". UPI. {{cite news}}: (עזרה) "Gabrielle Union and Husband Dwyane Wade Welcome 'Miracle Baby' Daughter via Surrogate After Fertility Struggles". People. "LL Cool J - Paradise ft. Amerie". YouTube. נבדק ב-23 בנובמבר 2018. {{cite web}}: (עזרה) "Busta Rhymes – I Love My Chick ft. will.i.am, Kelis". YouTube. נבדק ב-23 בנובמבר 2018. {{cite web}}: (עזרה) "Ne-Yo – Miss Independent". YouTube. נבדק ב-23 בנובמבר 2018. {{cite web}}: (עזרה) "Rihanna – Man Down". YouTube. נבדק ב-23 בנובמבר 2018. {{cite web}}: (עזרה)